**Vis**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin fereastră Caru Mare,

Strălucește în oglindă,

Ceru-ntreg e-o lume care

În neliniști mă scufundă.

Lună, tu, atâtea nopți,

Despletindu-ți tot argintul,

Sufletul meu sclav îl porți,

Vraja ta-n abis pierzându-l!

Și din mantia-ți de stele,

Vise în mănunchi presari,

Toate grijile-mi grele

Se topesc când tu apari...

Nu mi-e teamă că nu plouă,

Că-s bolnav, că n-am noroc.

Că pământu-i tot o rană,

Că păcate curg potop!

Lună, hai destramă visul,

Altfel mâine sunt pierdut!

Voi visa tot necuprinsul

Ce-astă noapte l-am văzut.

Mari, ca-ntinderea de stele,

Năzuințe s-or aprinde.

Doamne, dă-mi să am putere

Și calea spre a le cuprinde!

Prin fereastră Caru Mare,

Urcă oiștea strâmbă-n tindă,

Mâine, cu sapa-n spinare,

Omule uită de-oglindă!...

-Omule, ce fără preget,

Ziua-ntreagă ai săpat,

Te-ai gândit cumva la suflet,

Să-l plivești, să-l ții curat? !...